paragraph_text: Zahvaljujući Lavoslavu Singeru bjelovarski kraj bio je jedan od najvećih izvoznika brašna u Srednju Europu, dok je Singer bio na čelu bjelovarskoga paromlina. Zalaganjem Singera najglasovitije bjelovarsko svratište "K zviezdi" bilo je uređeno i pretvoreno u dioničko društvo. Osnutkom Hrvatsko obrtničko-trgovačke banke, 1906. godine, postavljen je za njena predsjednika. Singer nije poznavao gradske granice i djelovao je ondje gdje je mogao ostvariti profit. Osobito je nastojao preuzeti poslovanje mnogih vodenica na Dravi.<ref>Mira Kolar-Dimitrijević: Pretvaranje Bjelovara iz vojničkoga u privredno središte od 1871. do 1910. godine.: stranica 44: Bjelovar: 16 svibanj 2007.